Valstybės ir savivaldybių įstaigų

darbuotojų pareigybių aprašymo metodikos

priedas

|  |  |
| --- | --- |
|  | PATVIRTINTA  Šiaulių miesto savivaldybės  socialinių paslaugų centro direktorės  2020 m. sausio 30 d. įsakymu Nr. P-19 |

**VAIKŲ DIENOS CENTRO SOCIALINIO DARBUOTOJO (DARBUI SU VAIKAIS)**

**PAREIGYBĖS APRAŠYMAS**

**I. PAREIGYBĖ**

1. Socialinis darbuotojas (darbui su vaikais) (263506) yra specialistas. (pareigybės pavadinimas, profesijos kodas)     (nurodoma pareigybės grupė)

2. Pareigybės lygis – A (A2).

(nurodoma, kuriam lygiui (A (A1 ar A2), B, C, D) priskiriama pareigybė)

3. Pareigybės paskirtis (jei yra) – organizuoti vaikų dienos centro veiklą.

4. Pareigybės pavaldumas (jei yra) – Šiaulių miesto savivaldybės socialinių paslaugų centro direktoriui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. Turi būti įgijęs aukštąjį socialinio darbo (profesinio bakalauro, bakalauro, magistro) kvalifikacinį laipsnį ar iki 2014 m. gruodžio 31 d. įgijęs kitą kvalifikacinį laipsnį (profesinio bakalauro, bakalauro, magistro) ir socialinio darbuotojo kvalifikaciją, ar iki 2014 m. gruodžio 31 d. įgijęs kitą kvalifikacinį laipsnį (profesinio bakalauro, bakalauro, magistro) ir baigęs socialinio darbo studijų programą ar įgijęs socialinės pedagogikos (bakalauro, magistro) kvalifikacinį laipsnį.

5.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais socialinį darbą su socialinę riziką, patiriančiomis šeimomis ir vaikais, išmanyti raštvedybos taisykles.

**III. ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. Organizuoja Vaikų dienos centro darbą (sudaro metinį Vaikų dienos centro veiklos planą, individualius darbo su vaiku ir šeima planus, kasdien pildo vaikų lankomumo žurnalą, kitus su Vaikų dienos centro veikla susijusius dokumentus).

7.2. Teikia dienos priežiūros ir ugdymo paslaugas Vaikų dienos centrą lankantiems vaikams (padeda atlikti namų darbus, organizuoja maitinimo, laisvalaikio užimtumo ir asmens higienos paslaugas, veda būrelių veiklą).

7.3. Ugdo vaikų socialinius bei sveikos gyvensenos įgūdžius (praveda užsiėmimus, ugdančius vaikų tinkamo elgesio, sveiko gyvenimo būdo įpročius, rūpinasi žalingų įpročių prevencija).

7.4. Organizuoja sociokultūrinę veiklą, šventinius renginius ir edukacinius užsiėmimus Vaikų dienos centre, lydi ir yra atsakingas vaikų pažintinių ekskursijų, išvykų bei renginių metu.

7.5. Organizuoja pagalbą vaikui ir jo šeimos nariams patiriant socialines, pedagogines, psichologines problemas, praveda tėvų susirinkimus.

7.6. Bendradarbiauja su Vaikų dienos centro partneriais, švietimo, sveikatos priežiūros įstaigomis, sprendžiant vaiko/šeimos problemas.

7.7. Savo veikla užtikrina, kad teikiamos paslaugos ir vykdomos veiklos atitiktų vaiko ir jo šeimos narių poreikius ir prisidėtų prie visapusiškos jų asmenybės tobulinimo, socialinių ir gyvenimo įgūdžių ugdymo.

7.8. Sukuria sąlygas, kad vaikas ir jo šeimos nariai būtų motyvuoti dalyvauti Vaikų dienos centro veiklose.